|  |  |
| --- | --- |
| Číslo spisu: | NBS1-000-911-482 |
| Číslo záznamu: | 100-000-944-661 |

**V Ý Z V A**

**na predloženie ponuky na zákazku podľa § 1 ods. 14 zákona o verejnom obstarávaní a o zmene a doplnení niektorých zákonov v znení neskorších predpisov**na dodanie tovaru s názvom:

**Nákup licencie Nintex Automation (K2 Builder) vrátane inštalácie**.

(ďalej len „výzva“)

## Identifikácia verejného obstarávateľa:

Názov: Národná banka Slovenska

Sídlo: Imricha Karvaša č. 1, 813 25 Bratislava

IČO: 30844789

**Kontaktná osoba**: Ing. Anna Zubeková

 č. telefónu: +421 2 5787 1215

 e-mail: anna.zubekova@nbs.sk

## Predmet zákazky:

* 1. Názov predmetu zákazky: Nákup licencie Nintex Automation (K2 Builder) vrátane inštalácie.
	2. Druh zákazky: Zákazka na dodanie tovaru.

Slovník spoločného obstarávania (CPV):

48000000-8 – Softvérové balíky a informačné systémy

* 1. Predpokladaná hodnota zákazky: 22 150,00 EUR bez DPH.
	2. Opis predmetu zákazky: predmetom obstarávania je nákup licencie Nintex Automation (K2 Builder) vrátane inštalácie. Podrobný opis predmetu zákazky je uvedený v prílohe
	č. 2 tejto výzvy.

## Obchodné podmienky:

* 1. Verejný obstarávateľ požaduje, aby dodanie tovaru v zmysle tejto výzvy bolo realizované na základe písomnej objednávky vystavenej verejným obstarávateľom. Neoddeliteľnou prílohou objednávky je opis predmetu zákazky, ktorý tvorí prílohu č. 2 tejto výzvy a Všeobecné obchodné podmienky na nákup tovaru (ďalej aj „VOP“), ktoré tvoria prílohu č. 3 tejto výzvy.
	2. Verejný obstarávateľ si vyhradzuje právo neprijať ponuku, ktorá prekračuje výšku predpokladanej hodnoty zákazky.
	3. Verejný obstarávateľ neuzavrie zmluvu s uchádzačom, ktorý nespĺňa požadované podmienky účasti.

## Miesto a lehota plnenia predmetu zákazky:

* 1. Miestom plnenia predmetu zákazky je:

Národná banka Slovenska, ústredie, Imricha Karvaša 1, 813 25 Bratislava.

* 1. Lehota plnenia predmetu zákazky je:

Predmet zákazky musí byť dodaný a realizovaný v lehote 15 dní odo dňa odoslania objednávky úspešnému uchádzačovi.

## Komunikácia medzi verejným obstarávateľom a záujemcami resp. uchádzačmi:

* 1. Komunikácia medzi verejným obstarávateľom a záujemcami/uchádzačmi sa uskutočňuje elektronicky prostredníctvom komunikačného rozhrania systému JOSEPHINE.
	2. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com. Technické parametre na používanie systému JOSEPHINE sú uvedené na webovej adrese https://josephine.proebiz.com/sk/support.
	4. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	5. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily (zadaný/é pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	6. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	7. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

## Predkladanie ponuky:

* 1. Lehota na predkladanie ponuky je stanovená **do 13.08.2025 do 12.00 h.**
	2. Ponuka sa predkladá elektronicky prostredníctvom systému JOSEPHINE a predloženie ponuky je umožnené len registrovanému hospodárskemu subjektu.
	3. Verejný obstarávateľ potenciálnemu uchádzačovi predkladá Vzorový formulár ponuky (príloha č. 1 tejto výzvy) obsahujúci predvyplnené požiadavky verejného obstarávateľa, splnením ktorých je podmienená účasť uchádzača v predmetnom postupe. Splnenie požiadaviek verejného obstarávateľa, t. j. požiadaviek celkovú cenu, požiadaviek na predmet zákazky, podmienok účasti, obchodných a iných podmienok, preukazuje uchádzač prostredníctvom Vzorového formulára ponuky (príloha č. 1 tejto výzvy) vrátané príslušných príloh k nemu.
	4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.
	5. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „DOCX“ alebo „PDF“) tak, ako je uvedené vo výzve a vyplnený elektronický formulár, ktorý zodpovedá návrhu na plnenie kritérií.
	6. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
	7. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“.
	8. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Cena zahŕňa aj náklady na dopravu a inštaláciu zariadenia, zaškolenie operátov, odstraňovanie vád a porúch, vrátane vykonávania servisných prehliadok a revízií počas záručnej doby.
	9. Ak ponuka obsahuje dôverné informácie, uchádzač ich v ponuke viditeľne označí.
	10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	11. Ponuka predložená v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke.
	12. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky.

## Podmienky financovania:

* 1. Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.
	2. Maximálne rozpočtové prostriedky verejného obstarávateľa alokované na predmet zákazky (celková cena plnenia) sú vo výške do 22 150 EUR bez DPH.

## Podmienky účasti uchádzača:

Podmienky účasti verejný obstarávateľ uviedol v prílohe č. 1 – Vzorový formulár ponuky tejto výzvy.

## Obsah ponuky:

Ponuka predložená uchádzačom musí obsahovať minimálne tieto doklady a dokumenty:

* 1. Vyplnený a podpísaný Vzorový formulár ponuky (príloha č. 1 tejto výzvy).
	2. Vyplnené a podpísané Všeobecné obchodné podmienky na nákup tovaru (príloha č. 3 tejto výzvy).
	3. Ak štatutárny orgán uchádzača poverí svojho zamestnanca resp. splnomocní inú osobu konať navonok v jeho mene pri podpise ponuky alebo zmluvy, musí byť súčasťou ponuky aj poverenie, resp. plná moc, jednoznačne identifikujúce právny úkon v tomto prípade.
	4. Doklady a dokumenty podľa tohto bodu (9.) výzvy uchádzač predkladá v súlade s bodmi 6.5 a 6.6 tejto výzvy.

## Celková cena plnenia:

* 1. Uchádzač uvedie svoj cenový návrh do tabuľky č. 1 prílohy č. 1 tejto výzvy.
	2. Uchádzač je povinný určiť celkovú cenu plnenia tak, aby zahŕňala všetky náklady spojené s plnením predmetu zákazky vrátane nákladov na inštaláciu.

## Vyhodnotenie ponuky:

* 1. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol vo svojej ponuke, písomne požiada o vysvetlenie ponuky a ak je to potrebné, aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Komunikácia s uchádzačom sa uskutoční prostredníctvom JOSEPHINE a uchádzač musí doručiť písomné vysvetlenie ponuky do dvoch pracovných dní odo dňa odoslania žiadosti o vysvetlenie, ak verejný obstarávateľ neurčí dlhšiu lehotu. Verejný obstarávateľ vylúči z obstarávania uchádzača, ak nepredložil na základe písomnej žiadosti podľa prvej vety vysvetlenie ponuky alebo dôkazy, ak to bolo potrebné, v určenej lehote.
	2. Úspešným uchádzačom sa stane uchádzač, ktorého ponuka bude pre verejného obstarávateľa na základe ponúknutej celkovej ceny plnenia akceptovateľná, splní podmienky účasti a požiadavky verejného obstarávateľa na predmet zákazky.
	3. V prípade rovnosti ponúk, t. j. ak sa na prvom mieste umiestni viacero uchádzačov s rovnakou celkovou cenou za predmet zákazky v eurách bez DPH, verejný obstarávateľ vyzve týchto uchádzačov na predloženie nového návrhu na plnenie kritéria celkovej ceny.
	4. Verejný obstarávateľ zašle uchádzačovi bezodkladne po vyhodnotení ponuky informáciu o vyhodnotení jeho ponuky elektronicky prostredníctvom JOSEPHINE.

## Ďalšie informácie:

* 1. Doklady a dokumenty, ktoré sú súčasťou ponuky musia byť uchádzačom vyhotovené v štátnom (slovenskom) jazyku alebo v českom jazyku.
	2. Verejný obstarávateľ si vyhradzuje právo uvedené podmienky zmeniť alebo odmietnuť ponuky.
	3. Neúspešnosť uchádzača v obstarávaní nevytvára nárok na uplatnenie náhrady škody zo strany uchádzača.
	4. V prípade nejasnosti alebo potreby objasnenia požiadaviek uvedených vo výzve s prílohami môže záujemca dostatočne vopred požiadať verejného obstarávateľa o vysvetlenie informácií uvedených vo výzve.
	5. Verejný obstarávateľ pri spracúvaní osobných údajov poskytnutých uchádzačovi v procese obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v znení neskorších predpisov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: [https://nbs.sk/o-narodnej- banke/verejne-obstaravanie/profil-verejneho-obstaravatela/info-osobne-udaje-2/](https://nbs.sk/o-narodnej-%20banke/verejne-obstaravanie/profil-verejneho-obstaravatela/info-osobne-udaje-2/).

|  |  |
| --- | --- |
| Mgr. Tomáš Lepieš | JUDr. Zuzana Jánošová |
| riaditeľodboru hospodárskych služieb | vedúca oddelenia centrálneho obstarávania |
|  |  |

## Prílohy:

Príloha č. 1 – Vzorový formulár ponuky

Príloha č. 2 – Opis predmetu zákazky

Príloha č. 3 - Všeobecné obchodné podmienky na nákup tovaru